Samgöngu - og sveitarstjórnarráðherra hefur staðfest tillögur valnefndar um verkefnastyrki vegna fjarvinnslustöðva sem veittir eru á grundvelli stefnumótandi byggðaáætlunar fyrir árin 2018 - 2024 ( aðgerð B. 8 - fjarvinnslustöðvar ) . Að þessu sinni var 24 milljónum króna úthlutað til þriggja verkefna fyrir árin 2019 - 2020 . Þá hafa einnig verið gefin fyrirheit um styrki að heildarupphæð 55 milljónum króna til ársins 2023 . Byggðastofnun annast umsýslu verkefnastyrkjanna og verða samningar vegna styrkjanna undirritaðir snemma á nýju ári . Verkefnin þrjú sem hljóta styrk eru : Skráning þinglýstra gagna í landeignaskrá . Samstarf við verkefnið Brothættar byggðir í Hrísey og Grímsey . Þjóðskrá Íslands hlýtur styrk sem nemur 9 m.kr. árið 2020 og 9 m.kr. árið 2021 . Samtals 18 m.kr . Gagnagrunnur sáttanefndarbóka . Rannsóknarsetur Háskóla Íslands á Norðurlandi vestra , í samstarfi við Héraðsskjalasafn Skagfirðinga og Þjóðskjalasafn hlýtur styrk að upphæð 9 m.kr. á ári í þrjú ár , árin 2020 - 2022 , og 4,6 m.kr árið 2023 , samtals 31,6 m.kr . Rafræn skönnun fjölskyldumála á landsvísu . Sýslumaðurinn á Norðurlandi eystra hlýtur styrk að upphæð 6 m.kr. árið 2020 . Þriggja manna valnefnd fór yfir þær 18 umsóknir sem bárust og gerði tillögur til ráðherra . Í valnefndinni sátu þau Elín Gróa Karlsdóttir , verkefnisstjóri hjá Nýsköpunarmiðstöð Íslands , Magnús Karel Hannesson , fv. sviðsstjóri hjá Sambandi íslenskra sveitarfélaga og Stefanía Traustadóttir , sérfræðingur í samgöngu - og sveitarstjórnarráðuneytinu , sem var formaður . Með valnefnd störfuðu Jóhanna Sigurjónsdóttir , sérfræðingur í ráðuneytinu og Sigríður K. Þorgrímsdóttir sérfræðingur hjá Byggðastofnun . Skipun valnefndar og mat umsókna voru í samræmi við reglur um úthlutun samgöngu - og sveitarstjórnarráðherra á framlögum sem veitt eru á grundvelli stefnumótandi byggðaáætlunar fyrir árin 2018 - 2024 .